ORDE do 14 de xaneiro de 2000 pola que se dictan instruccións sobre a confección de nóminas do persoal ó servicio da Administración autonómica para o ano 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/01/2000

A Lei 7/1999, do 29 de decembro, de orzamentos xerais da Comunidade Autónoma de Galicia para o ano 2000, fixa a contía das retribucións para o dito exercicio correspondentes ós funcionarios incluídos no ámbito de aplicación da Lei 4/1988, do 26 de maio, da función pública de Galicia.
Coa finalidade de facilita-la confección das nóminas que se elaborarán para aboa-las mencionadas retribucións, esta consellería considera oportuno dicta-las seguintes instruccións, que se limitan a aplica-lo disposto na dita disposición e nas precedentes polo que respecta ás súas normas de vixencia indefinida, así como nas demais normas reguladoras do réxime retributivo do persoal ó servicio da Administración autonómica.
Por todo isto, esta consellería
DISPÓN:
Primeiro.-Instruccións sobre a contía das retribucións dos funcionarios públicos que desempeñan postos de traballo para os que o Consello da Xunta de Galicia aprobou a aplicación do réxime retributivo previsto na Lei 4/1988.
1. Con efectos económicos do 1 de xaneiro do ano 2000, os funcionarios públicos que desempeñen postos de traballo para os que o Consello da Xunta de Galicia aprobou a aplicación do réxime retributivo previsto na Lei 4/1988, do 26 de maio, percibirán as retribucións básicas e o complemento de destino nas contías que se detallan nos anexos I e II desta orde.
2. Polo que respecta ós complementos específicos, a súa contía experimentará un incremento do 2% respecto da aprobada para o exercicio de 1999, sen prexuízo, se é o caso, do previsto no artigo 11 a) da Lei de orzamentos xerais da Comunidade Autónoma para o ano 2000.
En consecuencia, a contía dos citados complementos será a que figura na táboa que se detalla no anexo III desta orde.
3. As contías das retribucións do persoal docente non-universitario establecidas por acordos do Consello da Xunta de Galicia, do 16 de xaneiro de 1992 e 23 de xaneiro de 1992, son as que se reflicten no anexo IV desta orde.
4. Os complementos persoais e transitorios recoñecidos en cumprimento do disposto no artigo 10.1º da Lei 13/1988, do 30 de decembro, serán absorbidos por calquera mellora retributiva incluídas as derivadas do cambio de posto de traballo.
Para os efectos da absorción prevista no parágrafo anterior, en ningún caso se considerarán os trienios, o complemento de productividade nin as gratificacións por servicios extraordinarios, e só se computarán no 50% do seu importe as melloras retributivas derivadas do incremento das retribucións de carácter xeral establecidas no artigo 11 da Lei de orzamentos xerais da Comunidade Autónoma de Galicia para o ano 2000, entendendo que teñen este carácter o soldo referido a catorce mensualidades, o complemento de destino e o complemento específico.
Segundo.-Devengo de retribucións.
1. A diferencia, en cómputo mensual, entre a xornada regulamentaria de traballo e a efectivamente realizada polo funcionario dará lugar, salvo xustificación, á correspondente deducción proporcional de haberes.
Para o cálculo do valor/hora aplicable á dita deducción tomarase como base a totalidade das retribucións íntegras mensuais que perciba o funcionario dividida entre o número de días naturais do correspondente mes e, pola súa vez, este resultado polo número de horas que o funcionario teña obriga de cumprir, de media, cada día.
No caso de toma de posesión no primeiro destino, no de cesamento no servicio activo, no de licencias sen dereito a retribución e, en xeral, nos supostos de dereitos económicos que normativamente deban liquidarse por días, ou con reducción ou deducción proporcional de retribucións, deberá aplicarse o sistema de cálculo establecido no parágrafo anterior.
2. Cando, con suxeición á normativa vixente, o funcionario realice unha xornada inferior á normal, a contía das súas retribucións determinarase na forma prevista nas normas dictadas para a aplicación do réxime retributivo a que estea suxeito.
a) Os funcionarios que realicen unha xornada de traballo diminuída en 1/3 ou en 1/2, de acordo co disposto no artigo 70 f) da Lei 4/1988, do 26 de maio, modificado pola Lei 3/1995, do 10 de abril e pola Lei 2/1998, do 8 de abril, experimentarán unha reducción de 1/3 ou 1/2, respectivamente, sobre a totalidade das súas retribucións básicas e complementarias, con inclusión dos trienios.
Para o cálculo do valor/hora aplicable á dita reducción nas pagas ordinarias, tomarase como base a totalidade das retribucións íntegras mensuais que perciba o funcionario dividida entre o número de días naturais do correspondente mes e, pola súa vez, este resultado polo número de horas que o funcionario teña a obriga de cumprir, de media, cada día.
O importe total da paga extraordinaria afectada por un período de tempo en xornada reducida será o correspondente á suma dos respectivos importes de cada un dos dous períodos, con e sen reducción de xornada, dos seis meses computables nas ditas pagas, segundo o seguinte sistema de cálculo:
Para o período ou períodos non afectados pola reducción de xornada pero incluídos nos seis meses anteriores ó seu devengo, sobre dito devengo cando o número de días é inferior ó do total computable nela, dividirase a contía da paga extraordinaria que, na data do 1 de xuño ou 1 de decembro, segundo os casos, se devengaría na xornada completa por un período de seis meses, entre cento oitenta e dous (cento oitenta e tres en anos bisestos) ou cento oitenta e tres días, respectivamente, multiplicando este resultado polo número de días nos que se prestase servicio sen reducción de xornada.
Para o período ou períodos afectados pola xornada reducida aplicarase o mesmo sistema de cálculo anterior pero tomando como dividendo a citada contía reducida de forma proporcional á propia reducción de xornada.
b) Ós restantes tipos de xornada reducida, se é o caso, aplicaráselle-la reducción de retribución establecida na súa normativa específica.
3. As retribucións básicas e complementarias que se teña dereito a percibir con carácter fixo e periodicidade mensual faranse efectivas por mensualidades completas e con referencia á situación e dereitos do funcionario referidos ó primerio día hábil do mes a que correspondan, agás nos seguintes casos, en que se liquidarán por días:
a) No mes de toma de posesión do primeiro destino na Comunidade Autónoma nun corpo ou escala, no de reingreso ó servicio activo e no de incorporación por conclusión de licencias sen dereito a retribución.
b) No mes de iniciación de licencias sen dereito a retribución.
c) No mes en que se cese no servicio activo na Comunidade Autónoma, agás que sexa por motivos de falecemento, xubilación ou retiro de funcionarios suxeitos ó réxime de clases pasivas do Estado e, en xeral, a calquera réxime de pensións públicas que se devenguen por mensualidades completas desde o primeiro día do mes seguinte ó do nacemento do dereito.
4. As pagas extraordinarias devengaranse o primeiro día hábil dos meses de xuño e decembro e con referencia á situación e ós dereitos do funcionario nas ditas datas, agás nos seguintes casos:
a) Cando o tempo de servicios prestados na Administración da Comunidade Autónoma ata o día en que se devengue a paga extraordinaria non comprenda a totalidade dos seis meses inmediatos anteriores ós meses de xuño ou decembro, o importe da paga extraordinaria reducirase proporcionalmente, computando cada día de servicios prestados no importe resultante de dividi-la contía da paga extraordinaria que
na data do seu devengo lle correspondese por un período de seis meses entre cento oitenta e dous (cento oitenta e tres en anos bisestos) ou cento oitenta e tres días, respectivamente.
b) Os funcionarios en servicio activo que se encontren desfrutando de licencia sen dereito a retribución nas datas indicadas devengarán a correspondente paga extraordinaria, pero a súa contía experimentará a reducción proporcional prevista na letra a) anterior.
c) No caso de cesamento no servicio activo na Comunidade Autónoma a última paga extraordinaria devengarase o día do cesamento e con referencia á situación e dereitos do funcionario na dita data pero en contía proporcional ó tempo de servicios efectivamente prestados, excepto que o cesamento sexa por xubilación, falecemento ou retiro dos funcionarios a que se refire o punto segundo 3 c); neste caso, os días do mes no que se produce o dito cesamento computaranse como un mes completo.
Para os efectos previstos nesta orde, o tempo de duración de licencias sen dereito a retribución non terá a consideración de servicios efectivamente prestados.
Se o cesamento no servicio activo se produce durante o mes de decembro, a liquidación da parte proporcional da paga extraordinaria correspondente ós días transcorridos o dito mes farase de acordo coas contías das retribucións básicas vixentes nel.
O persoal que preste servicios na Comunidade Autónoma percibirá as pagas extraordinarias segundo os servicios efectivamente prestados nela, computándose para estes efectos como se tódolos servicios prestados polo funcionario na Comunidade Autónoma fosen na última consellería, organismo ou centro ó que estivese adscrito e en situación de activo o primeiro día hábil dos meses de xuño ou decembro.
Terceiro.-Descontos.
1. No ano 2000, a porcentaxe de cotización que se lles aplicará ós mutualistas das mutualidades xerais de funcionarios será do 1,69% sobre a base de cotización establecida como haber regulador para efectos de cotización de dereitos pasivos.
No anexo V desta presente orde exprésanse as cotas mensuais de cotización dos funcionarios á Mutualidade Xeral de Funcionarios Civís do Estado (Muface) e do persoal da Administración de Xustiza (Mugeju), que corresponden ó tipo do 1,69%.
2. As cotas de dereitos pasivos que os habilitados de persoal deben reter en nómina cada mes continuarán sendo do 3,86% dos haberes reguladores pasivos que fixa a Lei de orzamentos xerais do Estado para o ano 2000, de modo que para tódolos funcionarios do mesmo corpo, escala, emprego ou categoría, calquera que sexa a súa antigüidade no servicio do Estado, a cota supón unha cantidade única e idéntica.
Estas cantidades, en cómputo mensual, reflíctense así mesmo no anexo V desta orde.
O persoal funcionario que estivera suxeito ó réxime xeral da Seguridade Social continuará cotizando de acordo con este sistema.
3. As cotas de dereitos pasivos e de cotización dos mutualistas ás mutualidades xerais de funcionarios correspondentes ás pagas extraordinarias reduciranse na mesma proporción en que se minoren as ditas pagas como consecuencia de aboarse estas en contía proporcional ó tempo de servicios efectivamente prestados, calquera que sexa a data do seu devengo.
As cotas a que se refire o parágrafo anterior ó igual que as correspondentes ás pagas ordinarias dos períodos de tempo no que se desfrute licencia sen dereito a retribución non experimentarán reducción na súa contía.
Cuarto.-Outras instruccións.
1. As retribucións do persoal laboral da Comunidade Autónoma son as que figuran no anexo VI desta orde.
O complemento de convenio deste persoal será o que figura, se é co caso, nas relacións de postos de traballo aprobadas polos respectivos acordos do Consello da Xunta de Galicia.
2. Os complementos persoais e transitorios e as demais retribucións que teñan análogo carácter rexeranse pola súa normativa específica e polo disposto na Lei de orzamentos xerais da Comunidade Autónoma para o ano 2000.
3. Os funcionarios interinos incluídos no ámbito de aplicación da Lei 4/1988 percibirán as retribucións básicas, excluídos trienios, correspondentes ó grupo en que estea incluído o corpo no que ocupen vacante, e as retribucións complementarias que correspondan ó posto de traballo que desempeñen, excluídas as que, se é o caso, estean vinculadas á condición de funcionario de carreira.
4. As retribucións do persoal contratado administrativo a que se refire a disposición transitoria décima da Lei 4/1988, do 26 de maio, introducida pola Lei 4/1991, do 8 de marzo, mentres non se conclúa o proceso de extinción previsto na dita lei, serán as mesmas que viñan percibindo en 1999, incrementadas no 2%.
5. De conformidade co disposto no artigo 19.1º da Lei de orzamentos xerais da Comunidade Autónoma de Galicia para o ano 2000, cando non sexan de aplicación as retribucións establecidas no artigo 16 da dita lei, estas veranse incrementadas no 2% con relación ás devengadas no ano 1999.
6. Os funcionarios de carreira que cambien de posto de traballo na Comunidade Autónoma excepto nos casos previstos na letra a) do artigo 15 da Lei 13/1988 terán dereito, durante o prazo de toma de posesión, á totalidade das retribucións tanto básicas como complementarias, de carácter fixo e periodicidade mensual.
Para a aplicación do disposto nesta orde, no caso de que o termo do dito prazo se produza dentro do mesmo mes en que se efectuou o cesamento, as citadas retribucións faraas efectivas a dependencia que dilixencie o dito cesamento e, de conformidade co disposto no referido artigo 15, por mensualidade completa e de acordo coa situación e cos dereitos do
funcionario referidos ó primeiro día hábil do mes no que se produza o cesamento. Se, polo contrario, o dito termo recaese en mes distinto ó de cesamento, as retribucións do primeiro mes faranse efectivas da forma indicada e as do segundo aboaraas a dependencia correspondente ó posto de traballo ó que se accede, así mesmo por mensualidade completa e na contía correspondente ó posto en que se tomou posesión, sen perxuízo do disposto nas letras b) e c) do citado artigo 15 da Lei 13/1988.
7. Os titulares de postos de traballo que se supriman nas relacións de postos continuarán percibindo, ata que sexan nomeados para desempeñaren outros postos de traballo e durante un prazo máximo de tres meses contados a partir da data en que produciu efectos económicos a citada supresión, co carácter de á conta do que lle corresponda polo novo posto de traballo, as retribucións complementarias correspondentes ó posto suprimido, sen que proceda ningún reintegro, no caso de que as cantidades percibidas á conta foran superiores.
8. As referencias contidas na normativa vixente relativas a haberes líquidos para os efectos do cálculo dos anticipos reintegrables a funcionarios entenderanse sempre feitas ás retribucións básicas e complementarias que estes perciban nos seus importes líquidos.
9. No caso de adscrición, durante o ano 2000, dun funcionario suxeito a un réxime retributivo distinto do correspondente ó posto de traballo ó que se adscriba, este percibirá as retribucións que correspondan ó posto de traballo que desempeñe, logo da oportuna asimilación que deberá autoriza-la Consellería da Presidencia e Administración Pública por proposta da consellería interesada.
Só para os efectos da asimilación a que se refire o parágrafo anterior, a Consellería da Presidencia e Administración Pública poderá autorizar que a contía da retribución por antigüidade sexa a que proceda de acordo co réxime retributivo de orixe do funcionario.
10. A provisión de postos de traballo para desempeñar polo persoal funcionario ou a formalización de novos contratos de persoal laboral fixo, así como a modificación da categoría profesional destes últimos, requirirá que os ditos postos figuren detallados nas respectivas relacións de postos de traballo, e que o seu custo en cómputo anual estea dotado orzamentariamente ou, no seu defecto, o autorice a Consellería de Economía e Facenda.
En calquera caso, a provisión de postos de traballo de persoal funcionario requirirá o pleno cumprimento do disposto na normativa vixente sobre incompatibilidades.
11. A alta en nómina do persoal laboral temporal e interino deberá, en todo caso, ir xunto coa autorización establecida no punto catro do artigo 24, da Lei 7/1999, do 29 de decembro, de orzamentos xerais da Comunidade Autónoma de Galicia para o ano 2000.
12. As referencias relativas ás retribucións contidas nesta orde entenderanse sempre feitas a retribucións íntegras, agás no previsto no seu punto catro punto 8.
13. As retribucións dos delegados provinciais e territoriais das consellerías serán idénticas ás dos subdirectores xerais da Xunta e imputaranse ó concepto orzamentario 100.00 dentro do programa correspondente. Terán dereito a percibi-los trienios que puidesen ter recoñecidos como funcionarios e persoal ó servicio das administracións públicas.
14. As retribucións do persoal eventual experimentarán un incremento do 2% respecto das que viñan percibindo en decembro de 1999.
15. Así mesmo, e con efectos económicos do 1 de xaneiro do ano 2000, as retribucións do persoal que desempeñe algún posto de traballo no Servicio Galego de Saúde, Sergas, dos dotados no seu orzamento de gastos deste ano, conforme o anexo de persoal correspondente, experimentarán un incremento do 2% respecto das fixadas para o exercicio de 1999.
En consecuencia, as retribucións do persoal estatutario e persoal MIR serán as que se detallan no anexo VII desta orde.
16. O persoal estatutario sanitario non-facultativo e non-sanitario ó que lle resulte de aplicación o acordo sobre aspectos retributivos e outras condicións de traballo, publicado pola resolución conxunta do 26 de xaneiro de 1996, da Secretaría Xeral da Consellería de Sanidade e Servicios Sociais e da Dirección Xeral de Recursos Humanos do Servicio Galego de Saúde, percibirá o complemento de penosidade, responsabilidade e dificultade, modalidade de quendas, conforme o réxime previsto na devandita disposición e demais de desenvolvemento, nas contías que figuran no anexo VIII.
Así mesmo, o complemento de penosidade, responsabilidade e dificultade ordinario correspondente ás categorías sinaladas no punto segundo 3) da devandita disposición percibirase en función do réxime de quendas concorrente e nos importes sinalados no anexo IX.
17. O persoal estatutario das unidades e dos servicios de atención primaria as que fai referencia o artigo 1 do Decreto 200/1993, do 29 de xullo, de ordenación de atención primaria na Comunidade Autónoma de Galicia, percibirá, ademais das retribucións recollidas no anexo VII, como complemento de productividade fixa, os importes correspondentes conforme os factores e criterios recollidos na letra a) do artigo 7 do Decreto 226/1996, do 25 de abril, polo que se regula o réxime retributivo do persoal das unidades e servicios de atención primaria e que figuran no anexo X.
18. Con respecto ás retribucións do persoal estatutario que percibe o seu salario polo sistema de cota estas experimentarán un incremento do 2% con respecto ás percibidas no ano 1999. Os premios de antigüidade correspondente ó persoal de cota e zona rexeranse pola súa normativa específica. Os ditos premios
de antigüidade faranse efectivos a partir do 1 de xaneiro do ano seguinte ó da data na que se complete o período de tres anos, necesarios para o seu perfeccionamento.
19. As retribucións correspondes ó complemento de atención continuada serán as recollidas no anexo XI.
20. As contías das indemnizacións por razón do servicio serán as reguladas no Decreto 299/1990, do 24 de maio, modificado polo Decreto 21/1994, do 4 de febreiro, coas súas correspondentes revisións se houbese lugar.
Santiago de Compostela, 14 de xaneiro de 2000.
José Antonio Orza Fernández
Conselleiro de Economía e Facenda
ANEXO I
FUNCIONARIOS QUE DESEMPEÑAN POSTOS DE TRABALLO PARA OS QUE O CONSELLO DA XUNTA DE GALICIA APROBOU A APLICACIÓN DO RÉXIME RETRIBUTIVO PREVISTO NA LEI 4/1988, DO 26 DE MAIO
Retribucións básicas
Contía mensual
Grupo
Soldo
Trienio
A
161.186
6.191
B
136.803
4.953
C
101.977
3.717
D
83.384
2.483
E
76.123
1.862
As pagas extraordinarias devengaranse en igual contía, cada unha delas, a unha mensualidade de soldo e trienios, agás nos casos previstos no epígrafe segundo, punto 4, desta orde.
ANEXO II
FUNCIONARIOS QUE DESEMPEÑAN POSTOS DE TRABALLO PARA OS QUE O CONSELLO DA XUNTA DE GALICIA APROBOU A APLICACIÓN DO RÉXIME RETRIBUTIVO PREVISTO NA LEI 4/1988, DO 26 DE MAIO
Complemento de destino
Nivel de complemento de destino
Contía mensual
30
141.537
29
126.957
28
121.617
27
116.276
26
102.010
25
90.505
24
85.165
23
79.828
22
74.486
21
69.155
20
64.240
19
60.957
18
57.676
Complemento de destino
Nivel de complemento de destino
Contía mensual
17
54.394
16
51.118
15
47.835
14
44.556
13
41.274
12
37.991
11
34.714
10
31.433
No ámbito da docencia universitaria, a contía do complemento de destino fixada neste anexo será modificada nos casos en que así proceda de acordo coa normativa vixente, sen que iso implique variación do nivel de complemento de destino asignado ó posto de traballo.
ANEXO III
Nivel de complemento de destino
Complemento específico (mensual)
30
196.940
28(A)
144.809
28(B)
121.640
26
115.849
25
101.367
24
89.781
22
69.508
20
52.132
18
46.339
16
43.445
14
40.546
12
37.650
10
34.754
Os complementos específicos que o 31 de decembro de 1999 non tivesen a súa contía relacionada neste anexo experimentarán un incremento do 2% a partir do 1 de xaneiro de 2000.
ANEXO IV
PROFESORADO DOS CENTROS DE ENSINO BÁSICO, BACHARELATO, FORMACIÓN PROFESIONAL, ENSINANZAS ARTÍSTICAS E IDIOMAS
1º Grupos de clasificación, niveis de complemento de destino e importes mensuais do compoñente xeral do complemento específico:
Gupo
Nivel de complemento de destino
Compoñente xeral do complemento específico ptas./mes
Catedráticos de música e artes escénicas e profesores de ensino secundario, escolas oficiais de idiomas e de artes plásticas e deseño, coa condición de catedráticos.
A
26
55.247
Profesores de ensino secundario, de escolas oficiais de idiomas, de artes plásticas e deseño e de música e artes escénicas.
A
24
48.019
Gupo
Nivel de complemento de destino
Compoñente xeral do complemento específico ptas./mes
Profesores técnicos de formación profesional e mestres de taller de artes plásticas e deseño.
B
24
48.019
Mestres
B
21
48.019
2º Compoñente singular do complemento específico pola titularidade de órganos unipersoais de goberno e polo desempeño de postos de traballo docentes singulares. Os importes mensuais do dito compoñente son os seguintes:
Un.-Desempeño de órganos de goberno unipersoais.
Cargos académicos
Tipo de centro
Centros de educación secundaria, CPI, artísticas e similares ptas./mes
Centros de educación infantil, primaria, especial e asimilados ptas./mes
Director
A
91.796
75.227
B
79.065
68.097
C
71.572
49.277
D
64.791
36.433
E
--
22.222
Vicedirector
A
40.379
--
B
39.592
--
C
28.539
--
D
24.593
--
Xefe de etudios
A
40.379
26.170
B
39.592
24.593
C
28.539
23.803
D
24.593
17.487
E
24.593
--
Secretario
A
40.379
26.170
B
39.592
24.593
C
28.539
23.803
D
24.593
17.487
E
24.593
--
Dous.-Desempeño de postos de traballo docentes singulares.
Posto
Ptas./mes
Centros de educación secundaria:
-Xefatura de departamento
9.592
-Coordinación de formación en centros de traballo
9.592
Escolas de artes aplicadas:
-Coordinación de especialidade
9.592
Escolas de artes aplicadas e conservatorios de música:
-Xefatura de seminario
9.592
Centros residenciais docentes:
-Xefatura de residencias centros tipo A
40.379
-Xefatura de residencias centros tipo B
39.592
-Xefatura de residencias centros tipo C
28.539
-Director de residencias
9.592
Responsable de menos de 3 unidades en centros de Edc. infantil e primaria
9.592
Membros dos equipos de orientación específicos
26.170
Programa reforma educación primaria e secundaria:
-Coordinación técnica
79.065
-Equipos reforma
40.379
C.E.F.O.R.E.S.:
-Dirección
79.065
-Asesor
40.379
Posto
Ptas./mes
Colexios rurais agrupados:
-Director centros tipo C
49.277
-Director centros tipo D
36.433
-Director centros tipo E
22.222
-Xefatura de estudios e secretaría
17.487
-Profesor
9.592
Profesores de educación permanente de adultos
9.592
3º O importe mensual do compoñente do complemento específico por formación permanente dos funcionarios de carreira docentes é o seguinte:
1º período: 8.562 ptas./mes.
2º período: 11.008 ptas./mes.
3º período: 14.678 ptas./mes.
4º período: 20.794 ptas./mes.
5º período: 6.115 ptas./mes.
4º Profesorado e conceptos retributivos non incluídos nos epígrafes precedentes:
As retribucións do profesorado e dos conceptos retributivos non incluídos nos puntos precedentes deste anexo pero que estean recoñecidos expresamente pola normativa vixente aplicable o 31 de decembro de 1999, experimentarán así mesmo, a partir do 1 de xaneiro de 2000, un incremento do 2% sobre as contías fixadas para 1999.
ANEXO V
COTAS MENSUAIS DE COTIZACIÓN Á MUTUALIDADE XERAL DE FUNCIONARIOS CIVÍS DO ESTADO CORRESPONDENTES Ó TIPO DO 1,69 POR 100
Grupo
Cota mesual
A
5.768
B
4.540
C
3.487
D
2.759
E
2.352
Nos meses de xuño e decembro aboarán a tódolos funcionarios cota dobre, agás nos casos previstos no epígrafe terceiro, punto 3, desta orde.
COTAS MENSUAIS DE COTIZACIÓN Á MUTUALIDADE XERAL XUDICIAL CORRESPONDENTES Ó TIPO DO 1,69 POR 100
Multiplicador
Cota mesual
4,75
5.768
4,50
5.768
4,00
5.768
3,50
5.768
3,25
5.768
3,00
5.768
2,50
5.768
2,25
4.540
2,00
3.975
Multiplicador
Cota mesual
1,50
2.759
1,25
2.352
Nos meses de xuño e decembro aboarán tódolos funcionarios cota dobre, agás nos casos previstos no epígrafe terceiro, punto 3, desta orde.
COTAS MENSUAIS DE DEREITOS PASIVOS DOS FUNCIONARIOS CIVÍS DO ESTADO CORRESPONDENTES Ó 3,86 POR 100 DO HABER REGULADOR
Grupo
Cota mensual
A
13.175
B
10.369
C
7.964
D
6.301
E
5.372
Nos meses de xuño e decembro aboarán por tódolos funcionarios cota dobre, agás nos casos previstos no epígrafe terceiro, punto 3, desta orde.
COTAS MENSUAIS DE DEREITOS PASIVOS CORRESPONDENTES Ó 3,86 POR 100 DO HABER REGULADOR DO PERSOAL Ó SERVICIO DA ADMINISTRACIÓN DE XUSTIZA
Multiplicador
Cota mensual
4,75
13.175
4,50
13.175
4,00
13.175
3,50
13.175
3,25
13.175
3,00
13.175
2,50
13.175
2,25
10.369
2,00
9.080
1,50
6.301
1,25
5.372
Nos meses de xuño e decembro aboarán tódolos funcionarios cota dobre, agás nos casos previstos no epígrafe terceiro, punto 3, desta orde.
ANEXO VI
TÁBOA SALARIAL POR GRUPOS
Grupo
Retribucións básicas brutas anuais
(14 meses)
I. Titulados superiores
3.653.062
II. Titulados de grao medio
3.049.998
III. Especialistas e encargados
2.448.894
IV. Oficiais de 2ª administrativos e oficiais de 2ª
2.075.066
V. Persoal subalterno, de vixilancia e de servicios específicos non titulados
1.805.496
As categorías 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53 e 54 do grupo III percibirán anualmente, en concepto de soldo base, ademais das fixadas para o dito grupo, a cantidade de...
113.540
Grupo
Retribucións básicas brutas anuais
(14 meses)
As categorías 1, 2, 3, 4, 5, 6, 7, 8, 9, 10, 10a, 10b, 10c, 10d e 10e do grupo V percibirán anualmente, en concepto de soldo base, ademais das fixadas para o dito grupo, a cantidade de...
54.460
COMPLEMENTOS SALARIAIS
Trienio
4.169 ptas./mes
Complemento de perigosidade
11.477 ptas./mes
Complemento de toxicidade
11.477 ptas./mes
Complemento de penosidade
11.477 ptas./mes
Complemento de dispoñibilidade horaria
57.386 ptas./mes
ANEXO VII
RETRIBUCIÓNS BÁSICAS
Contía mensual
Grupo
Soldo
Trienio
A
161.186
6.191
B
136.803
4.953
C
101.977
3.717
D
83.384
2.483
E
76.123
1.862
Complemento de destino
Nivel
Contía mensual
30
121.317
29
108.820
28
104.243
27
99.665
26
87.437
25
77.575
24
72.998
23
68.424
22
63.845
21
59.275
20
55.062
19
52.248
18
49.436
17
46.623
16
43.815
15
41.001
14
38.190
13
35.377
12
32.563
11
29.754
10
26.942
As pagas extraordinarias devengaranse en contía igual cada unha delas a unha mensualidade de soldo e trienios.
A contía anual do complemento de destino percibirase distribuída en 14 pagas.
ANEXO VIII
QUENDAS
Quenda fixa
Quenda Rot. simple
Quenda Rot. complexa
Grupo A
8.230
Grupo B
5.487
9.328
13.167
Grupo C
4.389
7.406
10.424
Grupo D
3.292
6.036
8.778
Grupo E
2.744
4.939
7.133
ANEXO IX
Código
Denominación
Quenda
P.R.D
S-B-25
A.T.S. Consulta Ext. hospital
Fixa
5.388
S-B-25
A.T.S. Consulta Ext. hospital
R. simple
9.229
S-B-24
A.T.S. Consulta II.AA.
Fixa
5.388
S-B-24
A.T.S. Consulta II.AA.
R. simple
9.229
ANEXO X
Modalidade
Factores
Médico xeral
Pediatra
Odontólogo
A.T.S.
Fisioterapeuta
Asistente social
Ordinaria
43,46 ptas./mes/Aseg.
De 0 a 500 Aseg.
10.602 ptas./mes
De 501 a 1.500 Aseg.
31.805 ptas./mes
De 1.501 a 2.500 Aseg.
42.407 ptas./mes
A
Máis de 2.500 Aseg.
31.805 ptas./mes
Menos de 20.000 Hab.
10.602 ptas./mes
10.602 ptas./mes
De 20.000 a 25.000 Hab.
21.204 ptas./mes
21.204 ptas./mes
De 25.000 a 30.000 Hab.
26.504 ptas./mes
26.504 ptas./mes
Máis de 30.000 Hab.
31.805 ptas./mes
31.805 ptas./mes
Ordinaria
43,46 ptas./mes/Aseg.
B
De 0 a 500 Aseg.
21.204 ptas./mes
De 501 a 1.000 Aseg.
26.504 ptas./mes
Máis de 1.000 Aseg.
31.805 ptas./mes
C
15,90 ptas./mes/Aseg.
D
(Dif. con 1.050x43,46 ptas./mes/Aseg.)
I
40% da Mod. A
22.215 ptas./mes
40% da Moda. A
E
II
50% da Mod. A
41.484 ptas./mes
50% da Mod. A
III
60% da Mod. A
52.281 ptas./mes
60% da Mod. A
1 municipio
5.301 ptas./mes
9.541 ptas./mes
De 2 a 3 municipios
10.602 ptas./mes
14.842 ptas./mes
Máis de 3 municipios
21.204 ptas./mes
25.444 ptas./mes
F
21.204 ptas./mes
21.204 ptas./mes
10.602 ptas./mes
G
31.805 ptas./mes
15.903 ptas./mes
Xefe unidade
10.602 ptas./mes
10.602 ptas./mes
H
Xefe servicio
31.805 ptas./mes
31.805 ptas./mes
31.805 ptas./mes
Coord. de Área
26.504 ptas./mes
26.504 ptas./mes
26.504 ptsa./mes
10.602 ptas./mes
10.602 ptas./mes
10.602 ptas./mes
Coord. de servicio
15.903 ptas./mes
15.903 ptas./mes
I
31.805 ptas./mes
12.558 ptas./mes
ANEXO XI
GARDAS MÉDICAS SERVICIOS XERARQUIZADOS
Modalidade Prest. de servicio
Módulo horario
Valor módulo
Presencia física
17 horas
32.362
Presencia física
24 horas
45.688
Localizada
17 horas
16.180
Localizada
24 horas
22.842
ATENCIÓN CONTINUADA RESIDENTES EN FORMACIÓN
Facultativos internos residentes (MIR)
Modalidade Prest. de servicio
Módulo horario
Importe ptas.
Presencia física:
Primeiro ano
17 horas
18.178
24 horas
25.664
Segundo ano
17 horas
19.285
24 horas
27.226
Terceiro ano e sucesivos
17 horas
20.404
24 horas
28.853
MATRONAS EN FORMACIÓN
Residentes
Importe/hora
Enfermeira/o en formación 1º ano
909
Emfermeira/o en formación 2º ano
966
ATENCIÓN CONTINUADA PERSOAL NON-FACULTATIVO
Modalidade Prest. de servicio
Grupo
Importe ptas.
A. Serv. Noct. 1ª e 2ª semana
B
15.312
A. Serv. Noct. 1ª e 2ª semana
C
12.456
A. Serv. Noct. 1ª e 2ª semana
D e E
10.897
A. Serv. Noct. 3ª e 4ª semana
Todos
9.022
B. Serv. domingos e festivos
B
3.612
B. Serv. domingos e festivos
C
3.308
B. Serv. domingos e festivos
D e E
3.009
ATS/DUE EQUIPOS TRANSPL. PERFUSIÓN, HEMDIN. E HIST.
Modalidade Prest. de servicio
Módulo horario
Valor módulo
ptas./mes
Presencia física
67 horas/mes
53.398
Localizada
134 horas/mes
53.398
ATENCIÓN CONTINUADA URXENCIAS EXTRAHOSPITALARIAS
Modalidade Prest. de Servicio
Valor módulo
ptas./hora
Presencia física persoal facultativo
1.903
Localizada persoal facultativo
952
Presencia física ATS/DUE
1.332
Localizada ATS/DUE
666
NOMEAMENTO PARA A ATENCIÓN CONTINUADA URXENCIAS
EXTRAHOSPITALARIAS
Modalidade Prest. de servicio
Valor módulo
ptas./hora
Presencia física persoal facultativo
1.903
Presencia física ATS/DUE
1.332
MÓDULOS ATENCIÓN CONTINUADA FACULTATIVOS EXENTOS DE CARGAS DE ATENCIÓN ESPECIALIZADA
Modalidade Prest. de servicio
Módulo horario
Valor módulo
importe ptas.
Presencia física
4 horas
22.844